האנציקליקה חשובה מסיבות רבות: בשל תמיכתה הבלתי-מסויגת בקונצנזוס המדעי, שעל פיו התחממות הגלובלית היא בעקבות מעשי ידי אדם; בשל קריאתו של האפיפיור לתמיכה במדינות המתפתחות כדי לאפשר להן להתקדם יחד עם המדינות המפותחות לקראת השינויים הדרושים למאבק בהתחממות העולמית, בעוני וברעב; ובשל כך שבמסגרתה, לראשונה בהיסטוריה, ציטט האפיפיור כסימוכין את החלטותיהן של אסיפות בישופים, רובן ככולן מחצי כדור הארץ הדרומי. את סמכותן של אסיפות הבישופים אשרר הוותיקן לראשונה בועידת הוותיקן השנייה, תוך הסתייגות. ציטוט החלטות שכאלה על ידי האפיפיור במסמך רשמי, יש בה הכרה משמעותית בסמכותן ובחשיבותן של אסיפות שכאלה..
להצהרה זו הצטרפו הצהרות דומות של הדלאי לאמה ה-14, טנזין גיאטסו; הארכיבישוף מקנטרברי, ראש השיתוף האנגליקני וראשי ארגונים דתיים נוספים.
לאנציקליקה זו היו השלכות פוליטיות מידיות בקרב מתמודדים רפובליקניים עבור הבחירות לנשיאות ארצות הברית 2016: רבים מהם חיזרו אחרי קולות הקתוליים, אולם מאידך סירבו לנקוט צעדים משמעותיים כנגד חברות הדלקים והפחם. תמיכת הממסד הקתולי בצעדים שכאלה, שימשה כאמצעי ללחוץ על מועמדים רפובליקניים לשנות את דעתם. בתגובה לכך, ג'ב בוש צוטט כאומר "אני מקווה שאני לא אנזף על ידי הכומר שלי על כך שאומר זאת - אך אני לא מקבל את המדיניות הכלכלית שלי מהבישוף שלי, מהקרדינל שלי או מהאפיפיור שלי".
ידע (מכון ויצמן)
רפאל שפירא (פירושונים)
לוינטל
סבנה (ג'ורג'יה)
ויליאם יארבורו
ויליאם פלהאם יארבורו (באנגלית: William Pelham Yarborough 12 במאי 1912 - 6 בדצמבר 2005) היה לוטננט גנרל אמריקאי שהקים את הכוחות המיוחדים של צבא ארצות הברית במתכונתם הנוכחית.
חייו.
יארבורו נולד וגדל בסיאטל שבוושינגטון. יארבורו החל את דרכו בצבא ארצות הברית עם הירשמו למכללה הצבאית באקדמיה הצבאית ווסט פוינט. בשנת 1936 סיים את לימודיו, הוסמך כקצין והתגייס לצבא. יארבורו עבר הכשרה כלוחם וקורס קציני חיל הרגלים. עם פרוץ מלחמת העולם השנייה התנדב יארבורו לצנחנים והוצב ברגימנט החי"ר המוצנח ה-501. במסגרת תפקידו עיצב את מגפי הצניחה ואת כנפי הצניחה של צבא ארצות הברית. לאחר מכן שירת כיועץ למבצעים מוצנחים במטה של הגרל מארק קלארק. במהלך מבצע לפיד שימש יארבורו כקצין האג"ם של גדוד הצנחנים ה-509 ולקח חלק בצניחה שביצע הגדוד במטרה לכבוש את שדה התעופה ביוק-לס-ביינס (Youks les Bains) שבאלג'יריה. לאחר הצניחה התברר לגדוד כי השדה כבר נכבש בידי כוחות צרפת החופשית.
לאחר מכן שימש יארבורו כמפקד הגדוד ה-2 ברגימנט החי"ר המוצנח ה-504 של הדיוויזיה המוטסת ה-82. יארבורו הוביל את הגדוד בפלישה לסיציליה, במסגרתה הוצנח הגדוד ולחם בקרב במעבר טומינלו. בקרב זה ספג הגדוד נפגעים רבים ומפקד הדיוויזיה, הגנרל מתיו רידג'ווי הדיח את יארבורו מן הפיקוד על הגדוד. בעקבות זאת שוב שימש כיועץ למבצעים מוצנחים במטה של הגרל מארק קלארק. במהלך הפלישה לאיטליה פיקד יארבורו על גדוד צנחנים ה-509 בכוח הריינג'רס 6615. בין היתר הוביל יארבורו את גדוד בנחיתה באנציו. במבצע דרגון פיקד על צוות קרב שכלל את גדודו ושני גדודי צנחנים נוספים. לאחר מכן יארבורו שב לארצות הברית אולם בשנת 1945 שב לאיטליה ופיקד על צוות הקרב החטיבתי ה-473 עד תום המלחמה. על האופן בו פיקד על הכוח עוטר יארבורו בכוכב הכסף. לאחר המלחמה שימש יארבורו במספר תפקידי מטה ופיקוד ובשנת 1956 מונה לפקד על קבוצת הקרב ה-1 בדיוויזיית החי"ר ה-7. לאחר מכן פיקד על הקבוצה לריגול נגדי ה-66.
בשנת 1961 הטיל עליו נשיא ארצות הברית, ג'ון קנדי, להקים את בית הספר ללוחמה מיוחדת בפורט בראג, שיהווה מרכז הכשרה ואימונים עבור הכוחות המיוחדים של הצבא באופן ממוסד ומאורגן. ביולי 1968 מונה למפקד קורפוס I ושירת בתפקיד עד אוגוסט 1969. לאחר מכן שימש סגן מפקד כוחות הצבא בפיקוד האוקיינוס השקט של ארצות הברית. בשנת 1971 פרש לגמלאות.
שבתי נוחומוביץ
גבולות החלוקה
קלואי לוקסיאק
קלואי אליזבת' לוקאסיאק (באנגלית: Chloe Elizabeth Lukasiak, נולדה ב-25 במאי 2001) היא שחקנית, רקדנית ודוגמנית אמריקאית. היא ידועה בעיקר מהשתתפותה בתוכנית המציאות "רקדניות קטנות", בשנים 2011–2014.
ביוגרפיה.
לוקסיאק נולדה ב-25 במאי 2001, בצ'רצ'יל, פנסילבניה, לכריסטי ומארק לוקסיאק. ללוקסיאק אחות צעירה ממנה בשמונה שנים בשם קלרה. היא ומשפחתה מתגוררים בפיטסבורג, פנסילבניה.
לוקסיאק התחילה לימודי מחול בסטודיו Reign Dance Productions בבעלות אבי לי מילר בגיל שנתיים. מגילאי 4–13, היא התחרתה בארצות הברית כחלק מחברת Abby Lee Dance, וזכתה בתארים רבים, לבדה ועם הקבוצה, בתחרויות ארציות ומחוזיות, בהם התחרתה במגוון ז'אנרים: לירי, מודרני, תיאטרון מוזיקלי, בלט, ג'אז, היפ-הופ ובוליווד.
רקדניות קטנות.
ב-2011 לוקסיאק ואמה, יחד עם הבעלים של חברת Abby Lee Dance, אבי לי מילר, רקדניות צעירות אחרות ואמותיהן, לוהקו לסדרה רקדניות קטנות בערוץ לייף-טיים. יחד הם הקימו את "קבוצת תחרויות העלית", והפעילויות שלהן הוצגו בתוכנית. בגלל התוכנית, למדה הקבוצה ריקוד חדש כל שבוע ונסעה לתחרויות על בסיס שבועי במגוון מקומות כמו: פלורידה, טקסס וקליפורניה. מחוץ לתוכנית עסקו שעות בשיעורי מחול ותחרויות שלא צולמו.
הם צילמו תוכניות איחוד, פרקים מיוחדים וראיונות, הפכו לידועים וחוו צילומי תמונות, הופעות בטלוויזיה, תחרויות והופעות חיות. לוקסיאק וחברותיה לקבוצה דיגמנו למספר ליינים של אופנה, כמו Glitzy Girl וSally Miller. בנוסף הם הופיעו בקליפים של חברתן לקבוצה ברוק היילנד, וזמרת בשם Lux, אצל האחרונה לוקסיאק הופיעה כמובילה בקליפ בתפקיד Lux הצעירה.
במשך התוכנית ניתן לראות את היריבות שניסו ליצור המפיקים בין לוקסיאק לחברתה לקבוצה מאדי זיגלר. שתי הבנות זכו בתארים רבים ובתוכנית לעיתים קרובות הן מתחרות אחת נגד השנייה. ב-2012 לוקסיאק זכתה במקום הראשון בתחרות הכלל ארצית עם הסולו "Silence".
ככל שהתוכנית התקדמה ניתן לראות קונפליקטים בין אמה של לוקסיאק, כריסטי, לבין אבי לי מילר לגבי היחס כלפי לוקסיאק שלעיתים קרובות חצה את הקו בין ביקורת בונה לזלזול אישי. מעמדה כפייבוריטית של המעריצים כפה על מילר להבליט אותה בריקודים הקבוצתיים ולתת לה ריקודי סולו, אבל מילר החלה קמפיין שבו התייחסה ללוקסיאק באופן גרוע כדי לגרום לאמה לפרוש. כאשר אמה של לוקסיאק סירבה לחתום על החוזה החדש של הסטודיו ב-2014, לוקסיאק עדיין נדרשה להצטלם ולהתחרות בשביל רקדניות קטנות, והיחסים בין בתה למורה שלה נדמו כמתפוררים לגמרי.
ביולי 2014, לאחר התחרות הכלל ארצית בלוס אנג'לס (צולמה בפרק שעלה ב-7 באוקטובר 2014), שם מילר הגיבה על המראה החיצוני של לוקסיאק לאחר שזו זכתה במקום החמישי והביסה רקדנית שמילר הביאה להתחרות נגדה. המשכת החוזה עם מילר נחשב כמזיק לקלואי, והיא ואמה החליטו שזמנם ברקדניות קטנות נגמר.
קלואי עברה למשחק, צילמה כמה סרטים ולבסוף היא החליטה שהיא רוצה לחזור לרקדניות קטנות בסוף עונה שבע פרק אחרון לוקסיאק חזרה לרקדניות קטנות וכנראה תישאר שם גם בעונה 8
כיום.
כנכון להיום לוקסיאק חזרה לסדרת הריאליטי רקדניות קטנות.
בנוסף להופעתה בתוכנית היא מתמידה במשחק שלה, היא עושה אודישנים ויש לה גם כמה סרטים שעליהם היא עובדת בחודשים הללו.
לאחר שעזבה את רקדניות קטנות, לוקסיאק המשיכה את אימוני הריקוד שלה בסטודיו הנקרא Studio 19 Dance Complex. זמן קצר לאחר כך נאלצה להפסיק בשל חוסר זמן ומעבר רב בין מדינות בשביל קריירת המשחק שלה. היא צילמה כמה סרטים ולאחר מכן חזרה לתוכנית הריאליטי ״רקדניות קטנות״
לקלואי יש נוכחות אקטיבית במדיה החברתית, עם 5.3 מיליון עוקבים באינסטגרם, יותר מ-650 אלף עוקבים בטוויטר, מעל מיליון רשומים בערוץ היוטיוב שלה, שם סרטוני הריקוד שלה נצפו מעל מיליון פעמים. ויותר מ-400 אלף עוקבים באפליקציית המיוזיקלי. לאחותה קלרה ערוץ יוטיוב משלה, עם מעל 200 אלף עוקבים.
Team Chloe Dance Project.
לוקסיאק ממשיכה את אימוני המחול שלה בסטודיו הנקרא Studio 19 Dance Complex, הממוקם בקרנברי טאונשיפ, פנסילבניה. Team Chloe Dance Project מציג את לוקסיאק ואת מוריה החדשים לריקוד וחבריה לקבוצה כשהם מתאמנים בבלט, אקרובטיקה והיפ-הופ, כמו גם חזרות לתחרויות והופעות עם קבוצתה החדשה.
קליפים.
מאז שעזבה את רקדניות קטנות, כישרון הריקוד של לוקסיאק נצפה על ידי מספר אמנים. ב-25 בפברואר 2015, הייתה ההופעה הרשמית הראשונה שלה קליפ מחוץ לרקדניות קטנות כרקדנית מובילה בשיר "Fool Me Once" של ג'ס גודווין. היא בנוסף הופיעה בקליפ של סולוויג רומרו "Turn It Up", וב"Alice" של ביאנקה ראיין.
לוקסיאק עבדה עם הכוריאוגרף זאכרי ונגאס והבמאי ברזיל על קליפ חדש ל"Love Is Blindness" של ג'ק וויט, שעשה קאבר לשיר של U2. היא גם שחררה קליפים קצרים של ריקודים בערוץ היוטיוב שלה, שנוצרו על ידי המורים שלה, לשירים כמו "Earned It" ו-"Stay Alive".
תחרויות ריקודים.
לוקסיאק התחילה להתחרות בשביל Studio 19 Dance Complex במרץ 2015, כשותפה בריקודי קבוצות מנצחים בצעירים, נערים ובוגרים.
בנוסף היא התחרתה בקטגוריית הבוגרים, שם ביצעה דואט בנושא אנטי-התאבדות עם חברתה לקבוצה מדליין ספנג, הדואט עבר כוריאוגרפיה על ידי שאנון מטר ונקרא "Hangin By A thread", המעריצים יכולים לראות גם את ההופעה בתחרות וגם את הקליפ של היצירה הזאת בערוץ היוטיוב של לוקסיאק. ולאחר מכן הפסיקה להתחרות עד להיום 2017 שחזרה מחדש לרקדניות קטנות.
דוגמנות ומטרות.